钦定古今图书集成/明伦汇编/闺媛典/第023卷 > 东光县主
## 钦定古今图书集成/明伦汇编/闺媛典/第023卷 > 东光县主

按《唐书纪王慎传》：慎女东光县主，始八岁，闻慎有疾，
不食。父哀之，绐云：“已愈。”主察颜色未平，终不肯御，内
外称之。长适太子司议郎裴仲将。时妃主多恃贵，以
奢豫相矜，主独俭素，姊弟诮曰：“人生富贵在得志，独
勤苦欲何求？”答曰：“我幼好礼，今行不违，非得志谓何？
且自古贤妃淑女，以恭逊著名，骄纵败德，况荣宠贵
盛。傥来物也。可恃以凌人乎。”及王死。号恸。呕血数升。
免丧绝膏沐者二十年。